আসলে বাংলাদেশের সরকার ও বুদ্ধিজীবীদের বড় ব্যর্থতা তারা রোগ বুঝতেই ভূল করেছেন। ব্যাভিচার নিজে কোন রোগ নয়, এটি হলো এক ভয়ানক রোগের সিম্পটন মাত্র। রোগটি হলো জীবন-দর্শনের। মানুষের আচার-আচরন, কর্ম ও সংস্কৃতি হলো তার অন্তরে লুকিয়ে থাকা জীবনদর্শনেরই প্রকাশ। জীবন-দর্শন সবার এক নয়। বাংলাদেশের শিক্ষাব্যবস্থা ও সাহিত্যা যে দর্শনের পরিচর্যা দেয় সেটি হলো সেকুলার দর্শন। সেকুলারিজমের আভিধানিক অর্থ ইহজাগতিকতা। তাই এ দর্শনের মূল কথা হলো ইহলৌকিক স্বার্থসিদ্ধি। সেটির মধ্যে স্বভাবতঃই যৌনস্বার্থসিদ্ধির বিষয়টিও এসে যায়। পারলৌকিক স্বার্থচেতনাকে তারা বলে পশ্চাতপদতা বা সাম্প্রদায়ীক চেতনা। পরকালের জান্নাত লাভের চিন্তাটি তাই তাদের কাছে গুরুত্বহীন। পার্থিব এ জীবনে নগদ যা পাওয়া যায় সেটি ভোগের বিষয়টিই তাদের কাছে গুরুত্বপূর্ণ। ফলে দূরের জান্নাত লাভের আশায় এ জীবনে অবাধ যৌন স্বার্থউদ্ধার থেকে বিরত থাকতে তারা রাজী নয়। তাই তারা যৌনক্ষুধা পূরণে ক্ষুদার্ত নেকড়ের ন্যায় সর্বত্র শিকার খুঁজে। মানুষরূপী এমন ক্ষুদার্ত পশুগুলোই সেদিন মওকা বুঝে মেয়েদের উপর ঝাপিয়ে পড়েছিল। ফলে বাংলাদেশে যতই বাড়ছে সেকুলারিজম ততই বাড়ছে মানুষবেশী এমন ক্ষুদার্ত পশুদের সংখ্যা। এবং তাদের কারণে দ্রুত বাড়ছে ব্যাভিচার, মদ-জুয়া ও নানারূপ মাদক সামগ্রীর ব্যবহার। একমাত্র পরকালের ভয়ই মানুষকে এসব ক্ষণস্থায়ী পার্থিব স্বার্থ-শিকার থেকে দূরে রাখতে পারে। পরকালে জান্নাত লাভের আশায় মানুষ তখন নিজের প্রিয় জানটুকু আল্লাহর রাস্তায় বিলিয়ে দিতে জিহাদে হাজির হয়। ফলে তার কাছে অতি সহজ হয় পাপাচার পরিত্যাগ করা। আরবের পাপাচারপূর্ণ মানুষের জীবনে যে বিস্ময়কর চারিত্রিক বিপ্লব এসেছিল তার মূলে তো ইসলামী দর্শন ও পরকালের ভয়। আল্লাহর ভয় তখন ব্যক্তিকে পাপের পথ থেকে দূরে রাখে। এ ভয় তখন মনের গভীরে সব সময় পুলিশের কাজ করে। সন্ধান দেয় সিরাতুল মোস্তাকিমের। দুর্বৃত্তি-কবলিত পুলিশ ও আদালতের ভয় কি সেটি পারে? কিন্তু বাংলাদেশে আল্লাহর ভয় সৃষ্টির কাজটাই যথাযথ হচ্ছে না। ইসলামি জীবন-দর্শন ও আল্লাহর প্রদর্শিত সিরাতুল মোস্তাকিম এখন আর যুবকদের সরকারি খরচে শেখানো হয় না। টিভিতেও তা নিয়ে তেমন প্রোগ্রাম হয় না। দেশের বুদ্ধিজীবীগণও তা নিয়ে তেমন লিখেননা। বরং প্রচুর লেখালেখি হচ্ছে সেকুলার চেতনাকে প্রবলতর করার কাজে। এবং সে চেতনার চর্চা বাড়াতে ব্যাপকতর করা হয়েছে নারী-পুরুষের অবাধ মেলামেশা, নাচ-গান, স্বেচ্ছাচারি জীবন-উপভোগমুখি সাহিত্য।